cyanic-selkie/wikianc huggingface dataset:
Vorarlbergs flagg
Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.
Voices Music & Entertainment
1988 – 1990
Oslo hadde i 1988 en rekke indie-rock band, og Voices of Wonder utga en rekke av dem, som Sister Rain, Popcorn Explosion, Men of Courage, Lost at Sea, Spacelings. Til tross for gode anmeldelser og mediaoppmerksomhet slet selskapet med underskudd de første årene, og det ble finansiert av selskapets eiere. Selskapets første kontoradresse var en leilighet på Grünerløkka. Senere flyttet man til lokaler sammen med Ekstra Verksted i Sagveien, og siden delte man kontorer med managementselskapet Link Unlimited i Skippergata. Voices of Wonder drev på denne tiden sin egen distribusjon, og begynte også å distribuere andre norske utgivelser, bl.a. T23 Records og Turbonegers første utgivelser Route Zero og Turboloid. Dessuten distruberte man noen utenlandske utgivelser med indieartister som The Chairs og Groove Farm.
1990 – 1996
For å sikre fortsatt drift startet man i 1990 plateforretningen Voices of Wonder Records på Olaf Ryes Plass på Grünerløkka. Omtrent samtidig ble en av Oslos ledende platebarer, Rock Shop på Aker Brygge, nedlagt og Voices of Wonder Records på Grünerløkka.
VoW flyttet i 1990 tilbake på Grünerløkka til kontorer i Olaf Ryes Plass 8. Samtidig begynte selskapet å distribuere utenlandske labels som Earache og Glitterhouse (som representerte SubPop i Europa).
I 1991 utga Voices of Wonder Records Motorpsychos debutalbum Lobotomizer. Motorpsycho var en viktig prioritet i de neste tre årene, og oppnådde gode salgstall i Norge og Tyskland, særlig Demon Box i 1993.
I 1992 begynte VME å distribuere selskapet Deathlike Silence Productions som bl.a. utga de første norske Black Metal-utgivelsene, herunder Mayhem, for å få hjelp til distribusjon. Norsk Black Metal fikk raskt oppmerksomhet i inn- og utland. Motorpsycho avsluttet samarbeidet med Voices of Wonder, og gikk over til EMI.
Voices of Wonder begynte å distribuere en rekke nye uavhengige engelske plateselskaper særlig innen elektronica-genren, som Ninja Tune, Warp, Ministry of Sound og React.
1996 – 2007
Voices of Wonder begynte å prioritere salg og markedsføring av utenlandske labels. Selskapet representerte i denne perioden blant annet Nuclear Blast, Century Media, Metal Blade, SPV, Epitaph, Snapper, Sanctuary og Ryko, og etterhvert PIAS og Union Square Music.
En viktig artist i denne perioden var The 3rd & the Mortal fra Trondheim, som solgte meget godt i utlandet.
I 1996 overtok man virksomheten til Pingo Distribution i Danmark og etabelerte Voices of Wonder Records Denmark ApS.
I 1999 fikk VoW sin første nummer én på VG-listen med Tom Waits' «Mule Variations».
Fra 1999 begynte man et samarbeid med DJ Beat Records fra Sveits, og oppnådde gode salgstall med innen Trance & Techno genren, særlig compilationserien Goliath (ca. 100,000 solgte). Senere ble DJ Beat Records Scandinavia etablert i Norge og var en periode et datterselskap av VME. DJ Beat Records hadde fra 2004 suksess med compilationserien Hard Dance Mania.
I 2001 skiftet VoW navn til Voices Music & Entertainment AS (VME).
I 2003 fikk VME sin første gullplate med singlen «Utadæsjælåpplevelse» med Folk & Røvere + Ravi.
Fra 2002 markedsførte Voices of Wonder seg med tv-kampanjer for bl.a. Kinks Ultimate Collection, Black Sabbaths Best of og Uriah Heeps The Ultimate Collection. Blant andre VME-distribuerte internasjonale artister med suksess kan nevnes Arcade Fire, Anthony & The Johnsons, Josh Rouse, First Aid Kit.
I 2004 utga VME Østfold-bandet Wig Wam, som vant den norske Melodi Grand Prix finalen og representerte Norge i Kyiv med sangen «In My Dreams». Albumet Hard to be a Rock´n´Roller (in Kiev) solgte til platina.
VME samarbeidet i denne perioden tett med de norske lablene Beatservice, Head Not Found, Smalltown Supersound og Jester Recordings.
VME var i denne perioden en betydelig markedsfører av musikk i Norge og hadde i 2005 en omsetning på 38 millioner kroner.
2007 –
I 2013 nedla VME sin distribusjon av CD og DVD, og flyttet den til Diskos.
Hedmark fylkeskommunes kulturpris
Hedmark fylkeskommunes kulturpris var en pris som ble delt ut årlig fra 1984 til og med 2019 av daværende Hedmark fylkeskommune. Prisen ble tildelt enkeltpersoner bosatt i Hedmark. Den ble også i noen helt spesielle tilfelle tildeles grupper, organisasjoner, lag og institusjoner. Formålet med fylkeskulturprisen var å stimulere utviklingen av kulturlivet i fylket og være en oppmuntring til nyskaping og ekstraordinær innsats.
Jury for prisen ble ledet av fylkesordføreren og besto ellers av fylkesråden med ansvar for kultur og tre representanter fra fylkestinget. Alle som ønsket det kunne foreslå kandidater. Prisen ble vanligvis delt ut på fylkestingets siste møte hvert år. Prissummen var 100,000 kroner. Prisvinneren mottok også en keramisk maske laget av kunstneren Astrid Grue fra Dalsbygda. Kunstverket er et kvinneansikt som skal symbolisere Hedmark.
Mange av prismottagerne i Hedmark er visekunstnere. Det ble delt ut to priser for arbeidet med skogfinnenes historie – til Åsta Holth og til Åsnes Finnskog Historielag –, og to priser til representanter for andre minoriteter – til tatermusikeren Elias Akselsen og til den sørsamiske musikeren Marja Mortensson. Prisen ble tre ganger tildelt idrettsutøvere, senest i 2012 til Therese Johaug.
Videreføring i Innlandet fylke
Etter at Oppland fylke og Hedmark fylke med virkning fra 1. januar 2020 var slått sammen til Innlandet fylke, vedtok det nye fylkestinget å opprette Innlandet fylkeskommunes kulturpris som en videreføring av Hedmark fylkeskommunes kulturpris. Oppland fylke hadde ikke hatt en egen kulturpris på linje med hva man hadde i Hedmark, men delte ut årlige kunstnerstipender til mellom fem og åtte kunstnere.
Den første utdelingen av Innlandet fylkeskommunes kulturpris finner sted i 2022.
Meteorologiåret 1870
Meteorologiåret 1870 er en oversikt over hendelser, prisvinnere, fødte og avdøde personer med tilknytning til meteorologi i 1870.
Dorset
Dorset har et variert landskap preget av brede og opphøyde åser av kritt, bratte furer av kalkstein og lavtliggende daler av leire. Over halve grevskapet er utpekt Områder med spesielt vakker natur og tre fjerdedeler av dens kyst tilhører verdensarven som definert av UNECSO med kjente landformer som Lulworth Cove, halvøya Isle of Portland, Chesil Beach og Durdle Door. Jordbruket var tradisjonelt en betydelig industri i Dorset, men er i dag i nedgang og turisme har isteden blitt av økende viktighet for økonomien. Det er ingen motorveier i Dorset, men et nettverk av A-veier som krysset grevskapet og to jernbaner som er knyttet til London. Dorset har havner i Poole, Weymouth og Portland, og en internasjonal flyplass. Det er en rekke museer, teatre og festivaler, og grevskapet er vert til en av Europas største utendørsshow. Thomas Hardy ble født i Dorset, og som benyttet hjemstedet som lokalisering i en rekke av sine romaner. William Barnes skrev poesi som framhevet den gamle dorsetdialekten.
Historie
Tidligste kjente bruk av navnet er fra år 940, da formen Dorseteschire ble brukt. Dette betyr området (schire) til de som bor (saete) i Dorchester (Dornuuarana).
Første kjente bosetning i Dorset var i midtre steinalder, fra omkring 8000 f.Kr. Befolkningen var liten, og konsentrert omkring øya Purbeck, Weymouth, Chesil Beach og Stourdalen. Deler av den urgamle eikeskogen ble ryddet. I yngre steinalder og bronsealderen ble det anlagt gravhauger på nesten hver eneste av de mange kalkåsene i grevskapet, og det er et stort antall fort fra jernalderen. I løpet av jernalderen ble det siste av de store skogområdene ryddet for å gi plass til jordbruk.
Domesday Book nevner en rekke saksiske bosetninger som korresponderer med moderne byer og landsbyer. I løpet av middelalderen ble jordbruksområdene lagt ut omtrent slik de er i dag. Det ble opprettet flere store klostre. I senmiddelalderen forsvant de siste bosetningene på åsryggene.
Under en borgerkrig i det 12. århundre var det flere trefninger i Dorset, og dette førte til at flere befestede slott ble anlagt, som Corfe, Powerstock, Wareham og Shaftesbury. Under den engelske borgerkrigen i det 17. århundre var det flere rojalistiske tyngdepunkter, som slottene Corfe og Sherborne, som begge ble ødelagt under krigen.
Etter at klostrene ble oppløst under reformasjonen ble klostereiendommene delt opp, noe som førte til vekst i befolkningen. Under den industrielle revolusjon forble Dorset for det meste et jordbruksområde. Noen av de tidligste fagorganiserte i England var jordbruksarbeidere fra Dorset, og blant annet kom Tolpuddlemartyrene derfra.
Tour de Ski
Tour de Ski er langrennsløpernes motstykke til syklistenes Tour de France og skihoppernes hoppuke. Tour de Ski er blitt arrangert årlig siden oppstarten i 2006/07-sesongen. Det arrangeres seks til ni renn i løpet av cirka ti dager rundt årsskiftet, og felles for alle sesongene er at siste etappe avsluttes opp slalåmbakken i Val di Fiemme. Tour de Ski inngår i verdenscupen i langrenn.
Historie
Tour de Ski ble første gang arrangert ved årsskiftet 2006/07 med tyske Tobias Angerer og finske Virpi Kuitunen som vinnere. Det virket som om det i mange år lå en slags forbannelse over norske utøvere i Tour de Ski, da de aldri vant denne konkurransen. «Forbannelsen» ble omsider brutt i 2013/14, da norske utøvere tok seieren både i dame- og herreklassen.
Poeng i verdenscupen
Løperne som vinner Tour de Ski sammenlagt, får med seg 400 poeng inn i verdenscupen, mot 100 fra et normalt renn. De på nummer 30 til 40 får 10 poeng. De som ender 41 og lenger ut, får fem poeng. En løper må gå alle rennene for å få tellende resultat sammenlagt. Fra 2007/08-utgaven får i tillegg vinneren av enkeltrenn 50 verdenscuppoeng, forutsatt at hele touren gjennomføres. Her er det de 15 første som får poeng.
De Venders og Gothers konge
For eksempel titulerte Christian IV av Danmark og Norge seg «Konge av Danmark og Norge, de Vender og Gothers, Hertug til Slesvig, Holsten, Stormarn og Dietmarsken, Greve til Oldenburg og Delmenhorst», mens Gustav Vasa var «Sveriges, Götis och Vendes konungh». «De Venders og Gothers»-leddet gikk ut av den danske kongetittelen i 1972, mens «Götis och Vendes» gikk ut av den svenske i 1973.
Tour de Ski
Premiepenger
Totalt deler arrangørene ut drøyt fem millioner norske kroner i premiepenger. Sammenlagtvinnerne får med seg drøyt 750 000 kroner hver, mens vinneren av den innlagte sprintcupen, får drøyt 50 000 norske kroner. I tillegg er det 25 000 kroner for hver seier i enkeltrennene.
Noter
<references group="Note"/>
De Venders og Gothers konge
«Venders»-delen av tittelen henspeilte på venderne, en slavisk folkegruppe Valdemar II av Danmark beseiret på 1200-tallet. Svenskene hadde derimot ingen reell begrunnelse for å titulere seg «vendernes konge», men i etterspillet av Kalmarunionens oppløsning var både svenskene og danskene glade i å tillegge seg ekstra titler for å matche erkefienden i pomp og prakt. «Gothers» konge hadde en noe forskjellig mening i de to landene; der den i Danmark viste til Gotland – dansk frem til 1645 – viste den i Sverige også til Götaland, som utgjorde den andre delen av goternes mytologiske hjemland.
Tour de Ski
Etappeseiere
Oppdatert per Tour de Ski 2022/23
«Monsterbakken»
Siste etappe avsluttes opp slalåmbakken i Cavalese. Den ligger i fjellet Alpe Cermis, 2250 moh., og er den bratteste motbakken som noen gang er tatt med i verdenscupen i langrenn. Etappen går i fristil. Hele etappen er ti kilometer lang, mens selve bakken er 3,6 kilometer. Utøverne klatrer 420 meter i høyde, med gjennomsnittlig stigning på 11,6 prosent og en maksimal helling på 28 prosent.
T.S. Eliot
Thomas Stearns Eliot (født 26. september 1888 i St. Louis i Missouri, død 4. januar 1965 i Kensington i London) var en angloamerikansk dikter, dramatiker, litteraturkritiker og «en av de fremste poeter på 1900-tallet.»
Tour de Ski
«Monsterbakken»
I slalåmbakken blir det plassert porter, som utøverne følger opp gjennom bakken. Disse går i svinger, så utøverne går ikke korteste vei til toppen. Etappen ble de 13 første tourene avholdt med jaktstart med startintervall etter sammenlagtstillingen etter foregående etapper. Dersom dette førte til for store tidsmessige avstander kunne juryen velge å bruke en «bølgestart».
T.S. Eliot
Han ble født i St. Louis i Missouri i USA, men flyttet til Storbritannia i 1914 da han var 25 år. Han ble britisk statsborger i 1927 da han var 39 år og gikk samtidig inn i den anglikanske kirken.
Eliot fikk utstrakt oppmerksomhet for sitt dikt The Love Song of J. Alfred Prufrock (1915), som er vurdert som et mesterverk innenfor modernismen. Det ble fulgt av noen av de mest kjente diktene i engelsk språk, blant annet hans lange The Waste Land (1922) (gjendiktet av Paal Brekke under tittelen Det golde landet i 1949, og av Eirik S. Røkkum under tittelen Det øde landet i 2021), The Hollow Men (1925), Ash Wednesday (1930) og Four Quartets (1945). Han skrev også sju skuespill, blant annet Murder in the Cathedral (Mordet i domkirken, 1935).
Han mottok nobelprisen i litteratur i 1948 «for sin framstående, nyskapende bidrag til dagens poesi.» I 1959 ble han utnevnt til den tyske ordenen Pour le Mérite für Wissenschaften und Künste, og i 1964 ble han tildelt Presidentens frihetsmedalje av USAs president Lyndon B. Johnson. Eliot døde i London i England i 1965.
Riachuelo (Sergipe)
Riachuelo er en kommune i delstaten Sergipe i nordøstregionen av Brasil.
81
Dødsfall
80er
Tour de Ski
«Monsterbakken»
I det første året av Tour De Ski (2006/2007) vurderte flere utøvere, blant annet en rekke norske, å legge feller på skiene når de kom inn i bakken. Dette satte FIS en stopper for på kvelden før etappen.
I de 13 første utgavene av Tour de Ski ble etappen avviklet med jaktstart slik at første person i mål også var vinner av touren sammenlagt. I 2019 ble det innført fellesstart på denne etappen.
Surfer Girl
Surfer Girl er det tredje studioalbumet fra The Beach Boys, utgitt i september 1963. Albumet er det første der Brian Wilson er kreditert som produsent. Surfer Girl kom på 7.-plass på Billboard 200 i USA hvor den ble liggende på listen i 56 uker. Albumet ble sertifisert til gullplate. Albumet ble utgitt på nytt i Storbritannia i 1967, og kom da på 13.-plass på UK Albums Chart.
Tittelsporet, «Surfer Girl», er en av Brian Wilsons første komposisjoner. Han skrev den som 19-åring, og brukte «When You Wish upon a Star» som mal. Sangen var albumets første singel og kom på 7.-plass på Billboard Hot 100. B-siden «Little Deuce Coupe» ble en av bandets mest suksessfulle B-sider, med en 15.-plass på samme liste. «In My Room» var kanskje den første personlige sangen fra Brian Wilson, og handler om å ha et sted man kan trekke seg tilbake til når man trenger litt fred fra stress og mas. Dette er det eneste The Beach Boys-albumet som ble utgitt med både David Marks og Al Jardine som medlemmer av bandet.
Side to
Albumet ble i 1990 utgitt på nytt av Capitol Records i en «to-for-en»-utgivelse som Surfer Girl/Shut Down Volume 2 sammen med Shut Down Volume 2 med tre bonusspor.
Personell
Andre medvirkende
Jean Labonté
Jean Labonté (født 28. januar 1969 i Hull i Québec) er en canadisk kjelkehockeyspiller. Han fikk diagnosen beinkreft da han var 17 år gammel, og amputerte foten over kneet da han var 20 år gammel.
Han har spilt på Canadas landslag siden 1996, og ble utnevnt til lagkaptein i 2007-08-sesongen. Ved Paralympics 2010 var han flaggbærer for Canada.
79
Dødsfall
70er
Louis Ricardou
Militær karriere
Ricardou meldte seg i 1928 til tjeneste i 363. artilleriregiment. Han tjenestegjorde han ved forskjellige artilleriavdelinger til 1938, da han forlot hæren. I 1939 meldte han seg igjen til tjeneste, gikk inn i Fremmedlegionen og ble stasjonert i Oran.
Etter at Tyskland angrep Norge 9. april 1940 ble Ricardou sendt nordover som en del av Fremmedlegionens 13. halvbrigade i det fransk ekspedisjonskorps. I slaget om Narvik utmerket legionær Ricardou seg og ble innstilt til det norske Krigskorset med sverd. Innstillingen beskriver hans innsats: «ledsaget sin pelotonchef under håndgranatangrep på et fiendtlig motstandsrede og fremkalte derved at den siste motstand på cote 220 falt sammen, hvilke hadde vært lenge forsvart med forbitrelse.» I statsråd 20. mars 1942 ble Ricardou tildelt Krigskorset med sverd.
Etter at de allierte styrkene ble evakuert fra Norge sluttet Ricardou seg sist i juni 1940 til De frie franske styrker under general Charles de Gaulles ledelse. I Storbritannia bidro han til å etablere Fremmedlegionens 3. kompani og i september 1940 ble han sendt til Vest-Afrika der han deltok i slaget om Dakar. Deretter var han i Gabon og tjenestegjorde i 1941 i Eritrea og Syria, der han ble alvorlig skadet.
Etter å ha blitt frisk igjen gikk han i mai 1942 inn i det frie franske flyvåpenet og tjenestegjorde ved staben i Beirut. I januar 1943 vendte han tilbake til Storbritannia og ble i november skytter i en gruppe av bombefly. Fra april til juli 1944 deltok han i 32 kampoppdrag. Natten til 5. august 1944 ble han skutt ned over Calvados og omkom.
Utmerkelser
I tillegg til det norske Krigskorset med sverd, ble Ricardou utnevnt til medlem av Frigjøringsordenen, mottok Médaille militaire og Croix de guerre 1939–1945 med seks utmerkelser, samt andre franske medaljer.
Stargate (produksjonsteam)
Stargate er et norsk Grammy Award-vinnende musikkproduksjons- og låtskriverselskap startet i Trondheim i 1996 av Hallgeir Rustan (født 11. april 1966) og Mikkel Storleer Eriksen (født 10. desember 1972). Det ble utvidet med Tor Erik Hermansen (født 14. oktober 1972) i 1998, og har nå base i Los Angeles, USA.
Stargate er det eneste norske selskap som har vært involvert i produksjoner som har toppet Billboard Hot 100-listen flere ganger.
Stargate har hatt stor suksess innen sjangre R&B, pop, hip hop, rap og dance men også elektronisk, rock, country, julesang og musikk til animasjonsfilm. Blant annet Beyoncé låten «Irreplaceable» som toppet USA-listen i 10 uker, og var som første låt nummer 1 på 13 forskjellige Billboard-lister i samme uke i desember 2006.
De har laget hit for en rekke artister blant annet Mariah Carey, Lionel Richie, Wiz Khalifa, Britney Spears, Selena Gomez, Rita Ora, Normani, Mis-Teeq, Celine Dion, Blue, Train, Janet Jackson, Shakira, Jennifer Lopez, Sam Smith, Mary J. Blige, Katy Perry, Coldplay, Pink, Sia, Whitney Houston, Nas, Chris Brown, Khalid, Charli XCX, Trey Songz, Keith Urban og andre.
I 2009 vant Stargate teamet en Grammy Award for beste R&B låt med «Miss Independent» fremført av Ne-Yo. I 2010 toppet en av selskapets igjen Billboard Hot 100 med låten «Rude Boy» fremført av Rihanna. Stargate har vært involvert i alle de 8 første albumene til Rihanna.
Blant artister de har jobbet med i Norge er Noora, Madcon, Espen Lind, Nico & Vinz, Kygo, OnkelP, Unge Ferrari, Multicyde, Van Eijk, Sissel Kyrkjebø og Lene Marlin.
Som komponister har de ofte samarbeidet med Ne-Yo, men også en rekke andre blant annet Sia og Espen Lind.
Volcanic Explosivity Index
Volcanic Explosivity Index, eller VEI-skalaen, angir et vulkanutbrudds styrke. Det er basert på mengden av lava og aske vulkanen slynger ut.
Stargate (produksjonsteam)
Starten og tidlige arbeider
Stargate begynte i 1996 som en låtskriverduo i Trondheim, Norge, bestående av Mikkel Storleer Eriksen og Hallgeir Rustan. Eriksen eide et studio og Rustan var maskiningeniør før han ble involvert i musikk. I 1998 møtte de Tor Erik Hermansen som var talentspeider for den norske grenen av plateselskapet Warner Music Group.
En av deres første suksessrike produksjoner var med den norske R&B-sangeren Noora Noor. Hennes første album "Curious" ble produsert i deres Trondheim-studio. Noora Noor ble signert til den norske grenen av plateselskapet Warner Music Group. "Need You", hennes største hit fra dette albumet, ble gitt ut over hele Europa og ga Stargate oppmerksomhet i den britiske musikkindustrien.
Mens de holdt til i Norge våget de seg inn på det britiske markedet, de skrev for det meste sanger for R&B og pop-artister. På dette tidspunktet kalte de teamet Stargate, et navn spesielt opprettet for deres prosjekter i Storbritannia.
Teamets første internasjonale suksess kom med det britiske popgruppen S Club 7, med singel "S Club Party" i 1999 som nådde nummer to i Australia og førsteplass i New Zealand. Shola Ama sin "Still Believe" ble også en suksess. I 2000 lagde de "Break All Day!" for den japanske artisten Alisa Mizuki, den nådde en tyvendeplass på hit-listen i Japan.
Volcanic Explosivity Index
Eksempel på utbrudd
*Antall VEI 2- og VEI 3-utbrudd i de siste 10 000 år baserer seg på 1994-tall fra Global Volcanism Program of the Smithsonian Institution. Antall utbrudd større enn VEI 3 i de siste 10 000 år baserer seg på institusjonens 2010-tall.
Stargate (produksjonsteam)
Starten og tidlige arbeider
Det ble også suksessen med en den britiske popgruppe Hear'Says sin singel "The Way to Your Love" som nådde førsteplass i Storbritannia i 2001. Teamet har også produsert mange topp 10 hits i Storbritannia for artister som Blue med "All Rise", "Fly By II" og "One Love", for Mis-Teeq "One Night Stand", og for Samantha Mumba "Always Come Back to Your Love". Også Cher laget de to sanger til, "Rain, Rain" og "Real Love". I 2001 laget Stargate sanger for den amerikanske popsangeren Mikailas selvtitulerte debutalbum. "So in Love With Two", et spor fra albumet, hadde nådd nummer tjuefem på US Billboard Hot 100, og ble en av teamets første singler som kom på de amerikanske hitlistene.
Teamet hadde vider suksess i 2004 med tre singler fra VS sitt album All Kinds of Trouble "Love You Like Mad" nummer syv i UK, "Call U Sexy" nummer elleve i UK og "Make It Hot" nummer tjueni. Blue sin "Curtain Falls" kom på hit-listene i 18 land, høyest var en andreplass i Italia, og "Only Words I Know" kom på hit-listene i 2 land, høyest var også en andreplass i Italia. I 2004 var det olympiske sommerleker i Aten, Hellas, hvor Stargate var med på Tiziano Ferro og Jamelia sin "Universal Prayer" og ble nummer en hit i Hellas, Italia og Spania.
Teamet strakk seg mer og mer etter amerikanske hits og ønsket å satse mer på dette markedet.
De fant ut at om de skulle satse for fullt på det amerikanske markedet måtte de flytte basen til USA. Hermansen og Eriksen valgte å flytte til New York, mens Rustan ønsket ikke å dra fra familien. Hallgeir Rustan fortsatte med Stargate Studios AS og arbeidet som produsent i Norge, Hermansen og Eriksen startet Stargate i USA i 2005. De satset med det på Stargate navnet både i Norge og i USA uten ytterligere forbindelse.
Stargate i USA
Tor Erik Hermansen og Mikkel Storleer Eriksens laget en av sangene på den barbadisk artisten Rihannas sitt debutalbum Music of the Sun, "Let Me", men den ble ikke utgitt som singel.
2006
Gjennombrudd i USA kom i 2006 med debutalbumet In My Own Words og ikke minst sangen fra albumet «So Sick» med R&B-artisten Ne-Yo, en sang som ble nummer en på Billboard Hot 100 og i Storbritannia toppet den UK Singles Chart. På In My Own Words var også "Sexy Love" som nådde nr. sju på Billboard Hot 100 og nr. 5 i Storbritannia, "Let Go" og "Time".
Stargate og Ne-Yo har fortsatt samarbeidet med å skrive hit-låter i årene som kom, både for Ne-Yo og for en rekke andre artister. Hit-singelen "Unfaithful" for Rihanna fra albumet A Girl Like Me i 2006 er et eksempel på dette samarbeidet. "Unfaithful" nådde topp ti på singellistene i 19 land, inkludert UK Singles Chart, og nummer seks på den amerikanske Billboard Hot 100 listen. Det ble platina hos Recording Industry Association of America (RIAA), som betyr et salgstall på over en million eksemplarer. På A Girl Like Me hadde Stargate også sangen "We Ride".
2007
Året etter mottok Stargate en Spellemann og tre priser ved ASCAP Pop Music Awards 2007 i Los Angeles, for sangene "So Sick", "Sexy Love" og "Unfaithful". De fikk også to priser på ASCAP Rhythm & Soul Awards 2007 for "So Sick" og "Sexy Love". De ble kåret til årets låtskrivere på ASCAP / PRS i London i 2007, og mottok ni priser inkludert årets sang for "So Sick".
I 2007 ga Rihanna ut albumet Good Girl Gone Bad hvor "Don't Stop the Music" nådde nummer en i ni land, inkludert Australia, Frankrike, Tyskland og Sveits. I Storbritannia nådde den nummer fire på singellisten, og den fikk platina av British Phonographic Industry (BPI). Singelen nådde topp tre på US Billboard Hot 100 og nummer en på US Billboard Dance Club Songs. Den fikk fire ganger platina av Recording Industry Association of America (RIAA), og har den solgt mer enn 3,7 millioner eksemplarer i USA. Stargate hadde i tillegg sangene "Hate That I Love You", "Good Girl Gone Bad" og "Cry" fra dette albumet. I 2007 ble også "Beautiful Liar", en duett mellom amerikanske Beyoncé og den colombianske Shakira, en ny hit for Stargate, og nådde nummer en i mer enn 30 land inkludert Storbritannia. Sangen ga Hermansen og Eriksen Ivor Novello prisen for bestselgende britisk sang. Selv om "Beautiful Liar" hovedsakelig er en amerikansk sang, inkluderer den britiske låtskriverne Amanda Ghost og Ian Dench, og dermed kvalifisert for prisen.
Ne-Yo ga ut albumet Because of You i 2007, her var tittelsporet "Because of You", som nådde en femteplass på Billboard Hot 100, og "Go On Girl" begge samarbeide mellom Ne-Yo og Stargate. Andre artister med hit fra Stargate i 2007 var Trey Songz med "Can't Help but Wait" og "Missin' You", Elliott Yamin "One Word" og "Wait for You", Jordin Sparks "Tattoo", Leona Lewis "Angel", Mario "How Do I Breathe", Kelly Rowland "Broken" og Chris Brown med "With You".
2008
Ved ASCAP Pop Music Awards i 2008 mottok Hermansen og Eriksen fem priser for mest fremførte sanger, inkludert "Irreplaceable". Stargate ble kåret til Beste Hitmakere i Rolling Stone magasinets "Best of Rock 2008". Eriksen og Hermansen mottok Grammy nominasjoner for fem separate sanger ved Grammy Awards 2008, inkludert Record of the Year for "Irreplaceable", Beste R&B Song for "Hate That I Love You" og Best Dance Record for "Don't Stop the Music".
På Ne-Yo sitt tredje soloalbum, Year of the Gentleman, var Stargate med å skrev og produserte fire sanger, blant dem singlene "Closer" og "Miss Independent", hvor sistnevnte hadde nådd nummer en på Billboard Hot R&B / Hip-Hop Songs. Til Mariah Careys 2008 album E=MC² laget de "Bye Bye", nr. 19 på US Billboard Hot 100 og topp ti i New Zealand, og "I'm That Chick". Rihanna ga ut Good Girl Gone Bad: Reloaded hvor også "Take a Bow" var. Arbeider for andre artister det året var blant annet Beyoncé sin "Ave Maria", Sean Garrett "Lay Up Under Me", Jennifer Hudson "Spotlight", Nas "America", Michelle Williams "Stop This Car" og Lindsay Lohan med "Bossy".
2009
Japansk amerikanske Utada ga ut albumet This Is the One hvor Stargate stod for 6 av 10 sanger, albumet kom på førsteplass på Japan Oricon International Album listen, andreplass på Taiwan Western og U.S. Billboard Top Heatseekers (Pacific) og tredjeplass på U.S. Billboard Top Heatseekers (Middle Atlantic). Mary J. Blige ga ut "I Feel Good" og "I Am", hvorav sistnevnte nådde førsteplass på US Adult R&B Songs. Andre artister Stargate samarbeidet med dette året var Trey Songz med "I Need a Girl", Flo Rida "Be on You", Alexandra Bruke "Bury Me (6 Feet Under)" og Beyoncé med "Broken-Hearted Girl"..
2010
Stargate produserte "Black and Yellow" for rapperen Wiz Khalifa i 2010, sangen nådde nummer en i Billboard US Charts. Dette var et travelt år og nok en suksess med Rihanna kom dette året, "Only Girl (In the World)" som ble nummer en i USA og i Storbritannia. Rhianna hadde også suksess med "S&M" og "What's My Name" alle fra albumet Loud. Sugababes ga ut albumet Sweet 7 med 4 Stargate sanger "Thank You for the Heartbreak", "No More You", "Sweet & Amazing (Make It the Best)" og "Little Miss Perfect". Alexis Jordan ga ut sin debut singel "Happiness" og Stargate teamet lagde også "Hush Hush" for henne.
2011
I 2011 ga Rhianna ut albumet Talk That Talk hvor tittelsporet og to andre sanger kom fra Stargate teamet, "Drunk on Love" og "Roc Me Out". Andre sanger fra teamet dette året er Marina and the Diamonds sin "Radioactive", Alexis Jordan "Good Girl", Nicole Scherzinger "Wet", Keri Hilson "Lose Control (Let Me Down)", Sean Paul "Got 2 Luv U" og Jennifer Hudson sin "I Got This".
2012
Stargate var med på å skrive og produsere electronic gruppa Owl Citys singel "Shooting Star" som ble gitt ut på Shooting Star-EP-en i 2012. Rita Ora ga ut sitt første album Ora med god hjelp fra teamet blant annet på "R.I.P." som toppet listen i Storbritannia, "Love and War", "Uneasy" og "Young, Single & Sexy". Unapologetic var Rihannas album i 2012 med hiten "Diamonds" som nådde nummer en i Storbritannia (både R&B og Singles), USA (Billboard hot 100, Rhythmic, Dance Club Songs og Hot R&B/Hip-Hop Songs), Østerrike, Danmark, Romania, Belgia, Canada, Brasil, Sveits, Bulgaria, Finland, Frankrike, Tyskland, Israel, Hellas, Skotland, Portugal, Luxemburg, Russland, Slovakia og Norge. Også "Jump", "Lost in Paradise", "Right Now" og "Half of Me" kommer fra dette albumet. Suksess hadde også Katy Perry med "Peacock" og Ne-Yo med "Let Me Love You (Until You Learn to Love Yourself)" og "Forever Now". Stargate lagde også en sang for det amerikanske rockebandet Train, "Mermaid". Andre teamet jobbet med dette året var Cobra Starship med "Middle Finger", Wiz Khalifa "Work Hard, Play Hard", Karmin "Hello" og Conor Maynard med "Turn Around".
2013
I 2013 vant Stargate sangen "Almost Home", med-produsert og tolket av Mariah Carey for Walt Disney-filmen Oz the Great and Powerful, 2013 World Music Awards for den beste video. Stargate var også med på å skrive og produserte Coldplays hit-singel "Adventure of a Lifetime".
De lagde også to sanger for Katy Perry, "This Moment" og "It Takes Two", og to for den svenske electropop duoen Icona Pop som opererer i musikksjangerne electro house og indie, "Just Another Night" og "Girlfriend". Andre Stargate sanger var Alexis Jordan sin "Acid Rain", Lea Michele "Cannonball", Lady Antebellum "Compass" og Selena Gomez sin "Come & Get It" som ble topp ti i en rekke land. Andre bidrag fra teamet var Jessica Sanchez med "Tonight", Jessie J "Thunder", Ghost Loft "So High" og contry-stjernen Keith Urban med "Shame".
Som en tjeneste produserte Stargate en sang for Ylvis brødrene, sangen "The Fox (What Does the Fox Say?)" var ment som et morsomt innslag i Ylvis sitt talkshow. Sangen ble uventet en viral hit med over 900 millioner visninger per desember 2019.
2014
Poprock gruppen Maroon 5 hadde en sang av Stargate på albumet V i 2014, "Leaving California". Tinashe fikk hjelp med to sanger, "Feels Like Vegas" og "All Hands on Deck". Andre var Kid Ink "Body Language", Charli XCX "Break the Rules", Rixton "Wait on Me", Fifth Harmony "Worth It", Keyshia Cole "Believer" og Iggy Azalea "Black Widow". Ylvis prøvde seg med en oppfølger til "The Fox", "Truckers Hitch", men denne slo på ingen måter like godt an. Også Nico & Vinz har en sang, "Imagine", på albumet Black Star Elephant hvor Stargate har medvirket som komponister og produsenter.
På det andre albumet med Michael Jackson, Xscape, som ble gitt ut etter hans død er sangen "A Place with No Name". Sangen er basert på "A Horse with No Name" fra 1972 av rockebandet America og er produsert av Stargate.
2015
I 2015 skrev Stargate tre sanger til animasjonsfilmen Home, Jennifer Lopez fremførte "Feel the Light", Charli XCX "Red Balloon" og Rihanna fremførte "Dancing in the Dark". Selena Gomez ga ut albumet Revival hvor det er tre Stargate sanger, "Same Old Love", "Sober" og "Cologne".
Coldplay sitt album A Head Full of Dreams hadde 6 sanger med Stargate. Tittelsporet "A Head Full of Dreams", "Birds", "Hymn for the Weekend", "Adventure of a Lifetime", "Fun" og "Up&Up". Både singlene og albumet fikk suksess, albumet fikk en andreplass på US Billboard 200 listen, førsteplass på US Top Alternative Albums, US Digital Albums, US Top Rock Album, US Top Album Sales og UK Albums (OCC).
Andre sanger fra teamet i 2015 var Ne-Yos "Coming with You", Tinashe og Usher med "Body Language", Pia Mia "Touch", Ty Dolla Sign "Bring It Out of Me", Mikky Ekko "Watch Me Rise" og Demi Lovato "Wildfire".
Kylie Minogue ga ut et jule-album med navnet Kylie Christmas, hvor "Every Day's Like Christmas" var med.
2016
"After the Afterparty" er en singel med Charli XCX og Lil Yachty fra et album som skulle være Charlis tredje studioalbum, ofte omtalt som XCX World, og skulle gis ut i 2017. En nesten ferdige versjoner av sangene til albumet ble lekket, noe som førte til at albumet ble skrinlagt.
Fifth Harmony og rapperen Fetty Wap ga ut "All in My Head (Flex)" fra deres andre album 7/27. På rapperen ASAP Ferg sitt album Always Strive And Prosper er teamets bidrag både som låtskrivere og produsent "Let You Go". This Is What the Truth Feels Like, som er et album med Gwen Stefani, inneholdt sangen "Asking 4 It". "Try Everything "er en sang spilt inn av Shakira for Walt Disney Animation Studios filmen Zootopia, den er skrevet av Sia og Stargate teamet og produsert av Stargate.
2017
10. mars 2017 debuterte Stargate med solo-singelen "Waterfall", vokalister på "Waterfall" er Pink og Sia. Sangen ble skrevet av Sia og Stargate, sammen med Diplo og Jr. Blender. Musikkvideoen til "Waterfall" ble utgitt 16. mars med danserne Inka Henriikka Tiitto og Amalie Hegland Lauritzen, men verken Pink eller Sia er med i videoen. Singelen klatret til en syvende plass på US Dance Club Songs, en tyvefjerde plass på US Adult Top 40, en trettitredje plass på US Mainstream Top 40, førtisyvende plass på UK Singles (OCC), i Norge på VG-lista kom den som nummer tretti og i New Zealand kom den på førsteplass.
Julia Michaels hadde suksess med "Issues" fra EP-en Nervous System og Sam Smith hadde suksess med "Too Good at Goodbyes" fra hans andre albumet The Thrill of It All, den nådde førsteplass i Storbritannia, fjerdeplass i USA og femteplass i Norge, og kom på første eller andre i 9 andre land.
Andre artister som teamet samarbeidet med i 2017 var Majid Jordan "Body Talk", Major Lazer "Run Up", OneRepublic "No Vacancy", Camila Cabello "OMG" og Zara Larsson og Wizkid sin "Sundown". Også to sanger fra Bebe Rexha, "Bad Bitch"  fra album All Your Fault: Pt. 1 og "I Got Time" fra All Your Fault: Pt. 2.
Torsdag kveld den 3. august sto Stargate duoen på scenen i Borggården i Trondheim under Olavsfestdagene. Det var den første konserten Stargate holdt, med seg på senen hadde de Alan Walker og Ne-Yo.
2018
Tinashe ga ut albumet Joyride hvor hun på "No Drama" har med Offset og på "Faded Love" har med Future, på begge har Stargate bidratt med låta og produksjonen. Country-sangeren Keith Urban sin sang "Parallel Line" var også Stargate med å skrive. Ne-Yo ga ut albumet Good Man hvor singelen "Push Back" med Bebe Rexha og Stefflon Don og to andre sanger "Over U" og "Without U" er bidrag av Stargate. På David Guetta sitt album 7 er Stargates sangene "Motto", "Blame It On Love", "Drive", "Battle" og "Light Headed" med Sia. Andre artister de jobbet med i 2018 er Kungs "Be Right Here", Jaira Burns "This Time Around" og MØ med Charli XCX på "If It's Over".
Christian Emil Krag-Juel-Vind-Frijs
Krag-Juel-Vind-Frijs var landstingsmann fra 1858 til 1880 og stemte i 1863 for novemberforfatningen.
Tolpuddle
Tolpuddle er en landsby og et verdslig sogn i distriktet West Dorset i grevskapet Dorset, England. Den har navn etter elven Piddle, og ligger i dalen elven renner gjennom, omkring 13 km øst for Dorchester og 19 km vest for Poole. I henhold til sognets beregninger var befolkningstallet for 2013 420 personer.
Tolpuddlemartyrene
Landsbyen er kjent for tolpuddlemartyrene, seks menn som i 1832 dannet en fagforening. To år senere ble de dømt til transportering til Australia; i 1836 ble de frigitt fordi de hadde blitt folkehelter. Flere gamle arbeiderhus er bevart, noen av dem fortsatt bebodd av jordbruksarbeidere, og en er innredet som Martyrmuseet. Utenfor museet står en skulptur som viser de seks tolpuddlemartyrene. Den årlige festivalen for martyrene blir årlig holdt i landsbyen den tredje helgen i juli.
En gammel platanlønn i landsbyens park er kjent som martyrenes tre, og det er sagt at det var under dette treet som martyrene sverget sin troskap. Treet er nå tatt var på av National Trust.
Dagens landsby
Tolpuddle hadde tidligere en bensinstasjon, butikk og postkontor, men disse har stengt. Den har en pub, The Martyrs Inn, som er eid av det nærliggende herregården Athelhampton House fra tudortiden og som ligger rundt 1,6 km til vest. Det er åpent for publikum.
Tolpuddles sognekirke er dedikert til Johannes Døperen og er datert til 1200-tallet.
Christian Emil Krag-Juel-Vind-Frijs
Etter nederlaget i krigen i 1864 ble han leder av det nye partiet Nationale Godsejere, og det lyktes partiet å danne regjering i 1865, Regjeringen Frijs. Krag-Juel-Vind-Frijs var i tillegg til statsminister også utenriksminister i regjeringen.
Utmerkelser
Krag-Juel-Vind-Frijs var ridder av Elefantordenen, mottok storkorset av Dannebrogordenen og Dannebrogordenens hederstegn.
Riachão do Dantas
Riachão do Dantas er en kommune i delstaten Sergipe i nordøstregionen av Brasil.
Stargate (produksjonsteam)
2018
Stargate teamet ga ut en ny single “1Night”, denne gangen med PartyNextDoor, 21 Savage og Murda Beatz, og senere ga de også ut en den norske singelen "Folk er fake" med OnkelP og Unge Ferrari.
Tor Erik Hermansen og Mikkel Eriksen solgt i 2018 unna en del av låtkatalogen sin med blant annet sin andel av rettighetene til låter som Rihannas «Diamonds», Katy Perrys «Firework» og Beyonces «Irreplaceable». Det var selskapet Shamrock Capital, eid av Roy Disney, har kjøpt låtkatalogen Summen er ikke offentliggjort, men Billboards har opplyst at det er rundt en halv milliard kroner.
2019
På Charli XCX sitt album Charli er en av sangene, "Blame It on Your Love", med Stargate. Charli XCX er også med på Jin, Jimin og Jungkook, fra det sørkoreanske boybandet BTS, sin singel "Dream Glow" som er hentet fra lydsporet til deres BTS World-spill, Stargate har vært med på å skrive sangen og produsert den. På Khalids album Free Spirit er to sanger med Stargate, "Better" og "Right Back", på Liam Payne album er det også to sanger, "Say It All" og "Nobody Else". Celine Dion ga ut albumet Courage hvor "For the Lover That I Lost" er. Andre artister dette året er Hailee Steinfeld med "Afterlife", Little Mix "Bounce Back", Jennifer Lopez sin nummer en US Dance hit "Medicine" og Kygo sin "Kem kan eg ringe" med Store P and Lars Vaular, som ble nummer tre i Norge.
2020
På Sam Smith sitt album Love Goes er det to singler, "Dancing with a Stranger" og "To Die For", og to andre sanger "For the Lover That I Lost" og "Forgive Myself", samt en bonusang i USA og Japan "Laurel Canyon", som alle er av Stargate.
Ylvis prøvde seg igjen med en sang og video, denne gangen med titelen "Everybody Farts", men dette ble på ingen måte en oppfølger til "Fox".
Dette er ikke en komplett oversikt over artister, album og sanger Stargate har jobbet med, kun et utvalg, se også: Stargate-sanger.
Star Roc
Stargate gikk sammen med den amerikanske hiphop-mogulen Jay-Z for å lansere plateselskapet StarRoc. Etiketten er et 50/50 partnerskap med teamet og Jay-Zs underholdningsselskap Roc Nation. De ga ut ett album med Alexis Jordan, Alexis Jordan, i 2011. Fra 2016 har nettstedets registrering gått ut. Det er ikke laget noen innlegg på selskapets Instagram-konto siden midten av 2013, og Twitter innleggene opphørte i mars 2014. Den nåværende statusen er ukjent.
Steller Songs
Eriksen signerte en global samarbeidspartneravtale med EMI Music Publishing. Ifølge Music Week vil EMI samarbeide i fremtidige prosjekter, EMI har vært involvert i Hermansens prosjekter i nesten ti år siden han signerte en avtale i 1999. Hermansen og Eriksen vil også fortsette samarbeidet, Stellar Songs, med EMI.
Lillehammer Institute of Music Production & Industries (LIMPI)
Tor Erik Hermansen, Amund Bjørklund, Lars Hustoft og Magnus Beite starter LIMPI - musikkutdanning på Lillehammer, i 2018, med 48 studieplasser.
Ikke-musikalske satsinger
Mikkel Eriksen eier en del av det norske klesfirmaet JohnnyLove som de prøver å introdusere for det amerikanske markedet. På den amerikanske lanseringsfesten i New York i oktober 2011 kom Jay-Z for å vise sin støtte og uttalte til reporteren at han var "litt norsk, som jeg er sikker på at du vet".
Tor Erik Hermansen eier en tredjedel av den prisbelønte norske St. Lars restauranten i Oslo sammen med den internasjonale TV-kokken Andreas Viestad og Face2Face grunnleggeren Per Meland. Eierne har prøvd å bringe litt av atmosfæren fra New York restauranten The Spotted Pig, eid av Stargates StarRoc partner Jay-Z, til restauranten.
Stargate-sanger
Et utvalg av singler hvor Stargate har vært med som låtskrivere og/eller produsenter:
Kronveien (Oslo)
Kronveien (1A–11B, 2–16B) er en vei på Øvre Ljanskollen i bydel Nordstrand i Oslo. Den går fra Ljabruveien til Storåsveien. Navnet ble vedtatt i 1947.
Blant bebyggelsen kan nevnes Villa Sole i nr. 1A, tegnet av Carl Michalsen og oppført i 1909–10.
Institute of Electrical and Electronics Engineers
Institute of Electrical and Electronics Engineers (IEEE) er en ideell organisasjon som samler fagfolk innenfor elektronikk og elektroteknikk. IEEE har mer enn 395 000 medlemmer i 160 land.
IEEE er en ledende autoritet på en rekke tekniske områder, som blant annet datateknikk, biomedisin, telekommunikasjon, elektroteknikk og elkraftteknikk og romfarts- og forbrukselektronikk. IEEE er en av de ledende standard-lagende organisasjonene i verden. Data/overførings-teknologi har gjerne en IEEE-kode (se under).
Gjennom en rekke tidsskrifter, konferanser og standarder publiserer IEEE 30% av litteraturen på verdensbasis innenfor feltene elektroteknikk, data- og reguleringsteknikk.
Historie
IEEE og dens forgjengere AIEE (American Institute of Electrical Engineers) og IRE (Institute of Radio Engineers) kan spores tilbake til 1884. De to organisasjonene ble vedtatt sammenslått i 1961, og gjennomførte dette i 1963.
I Norge
IEEE Norway Section ble stiftet i 1963. Ved inngangen av 2005 har IEEE Norway Section 791 medlemmer. Styret velges hvert annet år. Seksjonen har avdelinger (eller chapters) i Trondheim, Oslo og Stavanger.
Nominasjoner til Nordisk råds litteraturpris fra Åland
Nominasjoner til Nordisk råds litteraturpris fra Åland kom første gang i 2011.
Siden 1962 har Nordisk råd årlig delt ut Nordisk råds litteraturpris for et litterært verk skrevet på et av de nordiske språkene. Fra starten i 1962 ble det årlig nominert to bøker fra hvert av landene Danmark, Finland, Island, Norge og Sverige. Fra 1985 kan det også nomineres ei bok årlig fra Færøyene, Grønland og det samiske språkområdet når det er aktuelle kandidater. Åland er rent svenskspråklig og forfattere fra øyene har tidligere kunne nomineres gjennom de finske nominasjonene, som vanligvis er en finskspråklig og en finlandssvensk bok.
Trikloretan
1,1,1-Trikloretan er et ozonreduserende stoff.
Siden 1996 har stoffet vært forbudt i alle industrialiserte land i henhold til Montrealprotokollen. Unntak fra forbudet kan gis av Statens forurensningstilsyn for bruk til kjemiske analyser.
Trikloretan ble før forbudet trådte i kraft brukt til avfetting og som løsemiddel.
I 2005 ble det importert 4 kg trikloretan til bruk i laboratorieanalyser.
Kilder
Miljøstatus i Norge
Svenska folkpartiet
Svenska folkpartiet i Finland (Sfp) (finsk: Suomen ruotsalainen kansanpuolue, Rkp) er et politisk parti i Finland. Det ble grunnlagt som et allmennborgerlig parti av Axel Lille i mai 1906 for å fremme den svensktalende minoritetens (finlandssvenskenes) interesser. Partileder fra 2016 er Anna-Maja Henriksson.
Partiet kaller seg «et frisinnet liberalt parti» som eksisterer «för alla som vill arbeta för ett Finland med två levande nationalspråk, svenska och finska.» Partiet er medlem av den internasjonale paraplyorganisasjonen Den liberale internasjonale sammen med blant andre det norske Venstre.
Partiet har 9 representanter i Finlands riksdag etter riksdagsvalget i 2019. Riksdagsmedlemmet fra Åland pleier dessuten å tiltre gruppen. Partiet deltok i ulike koalisjonsregjeringer, til både høyre og venstre, sammenhengende mellom 1979 og 2015, og sitter på nytt i regjering fra 2019. Partiet har ofte hatt posten som nordisk samarbeidsminister. Svenska folkpartiet har også en representant i Europaparlamentet, hvor det er tilsluttet den liberale, EU-vennlige parlamentsgruppen Forny Europa. Partiet er medlem av paraplyorganisasjonen Alliansen av liberale og demokrater for Europa.
Velgerundersøkelser viser at Svenska folkpartiet har en oppslutning på rundt 70 % blant finlandssvenske velgere. Oppslutningen er høyest blant svensktalende i tradisjonelle svenske språkområder, og lavere blant tospråklige.
Buskerud fylkesbibliotek
Buskerud fylkesbibliotek er fylkesbibliotek for innbyggerne i Buskerud fylke. Fylkesbiblioteket hører inn under utviklingsavdelingen i Buskerud fylkeskommune og er det fylkeskommunale nivået i folkebibliotekvesenet i fylket.